
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๑๐  มิถุนายน  พ.ศ. ๒๕๖๖
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

-------------------------------------------------------------------------------------------------------------------------

๑. 
ก.  จงแสดงคำประณามและปฏิญญาของพระอนุรุทธาจารย์ทั้งบาลี และคำแปล
ข.  สัทธรรมมีกี่อย่าง ?  คืออะไรบ้าง ?  ให้แสดงความหมายด้วย ?

๒. 
ก. คำว่า ปรมัตถ์ หมายความว่าอย่างไร ? และมีกี่อย่าง ? คืออะไรบ้าง ?  
ข. ให้แสดงความหมายชื่อจิตดังต่อไปนี้ อกุศลจิต อกุศลวิปากจิต โสภณจิต  
๓. จงแสดงบาลีพร้อมทั้งคำแปลในจิต  ดังต่อไปนี้

ก. โทสมูลจิตดวงที่ ๑


ข. ปัญจทวาราวัชชนจิต ๑

ค. มหากุศลจิตดวงที่ ๒


ง. รูปาวจรจตุตถฌานจิต ๓

จ. ตติยฌานอรหัตตมรรคจิต ๑
๔. ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย?  คืออะไรบ้าง?   แสดงมาพร้อมความหมาย 
๕. เจตสิก ๕๒  ดวงนั้น  เมื่อว่าโดยราสีมีเท่าใด ?  คืออะไรบ้าง ?  และในราสีหนึ่ง ๆ มีจำนวนเท่าใด?  คืออะไรบ้าง ?

๖. จงแสดงสัมปโยคนัยในปกิณณกเจตสิก ๖ 
๗. จงแสดงสังคหนัยในจิตดังต่อไปนี้  มาดูว่ามีเจตสิกประกอบได้เท่าไร ? คืออะไรบ้าง ?


ก. โลภมูลจิตดวงที่ ๒

ข. โทสมูลจิตดวงที่ ๒

ค. มหากุศลจิตดวงที่ ๓

ง. ตติยฌานจิต ๓

จ. จตุตถฌานจิต ๘
๘.  
ก. พระอนุรุทธาจารย์แสดงการสงเคราะห์รูปในรูปปรมัตถ์ไว้กี่นัย ?  อะไรบ้าง ?
      
ข. ในรูป ๒๘ นั้น เมื่อจัดเป็นประเภทใหญ่และประเภทเล็กแล้ว มีจำนวนเท่าไร ? คืออะไรบ้าง ? 
๙.  
ก. ให้แสดงองค์ธรรมของปสาทรูป ๕

ข. ให้แปลคาถาดังต่อไปนี้



อฏฺฐฃวีสติ  กาเมสุ

โหนฺติ  เตวีส  รูปิสุ



สตฺตรเสวสญฺญฃีนํ

อรูเป  นตฺถิ  กิญฺจิปิ
๑๐. 
ก. พระนิพพาน เมื่อว่าโดยสภาวลักขณะแล้วมีกี่อย่าง? คืออะไรบ้าง? แสดงความหมายด้วย

ข. พระนิพพาน เมื่อว่าโดยอาการที่เป็นอยู่แล้ว มีกี่อย่าง? คืออะไรบ้าง? แสดงความหมายด้วย
***************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๖๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๑  มิถุนายน พ.ศ. ๒๕๖๖
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------

๑. สรุปความว่า  ธรรมชาติของจิตนั้น  มีอยู่กี่ประการ ?  คืออะไรบ้าง ?

ตอบ  
จิตเมื่อว่าโดยสรุปแล้ว  มี  ๓  ประการคือ
     
๑.  มีการรับอารมณ์อยู่เสมอ
     
๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
     
๓.  ทำให้สิ่งที่มีชีวิตและไม่มีชีวิตวิจิตรพิสดาร


๒. จิตมีกี่ประเภท?  คืออะไรบ้าง ?  ยกบาลีขึ้นแสดงด้วย ?

ตอบ
จิตมี  ๔  ประเภท  คือ  กามาวจรจิต  รูปาวจรจิต  อรูปาวจรจิต  โลกุตตรจิต  
ดังมีบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตฺตรญฺเจติ
๓. 
ก. คำว่า “อนิยตโยคี” หมายความว่าอย่างไร? มีจำนวนเท่าไร? คืออะไรบ้าง ? 

ข. ในอเหตุกจิต ๑๘ ดวงนั้นจิตดวงไหนมีเจตสิกประกอบมากที่สุดและดวงไหนมีเจตสิกประกอบน้อยที่สุด?   
ตอบ
ก. คำว่า “อนิยตโยคี” หมายความว่า เจตสิกที่ประกอบไม่แน่นอน มี ๑๑ ดวงคือ มานะ อิสสา มัจฉริยะ
กุกกุจจะ ถินะ มิทธะ วิรตี ๓ (สัมมาวาจา สัมมากัมมันตะ สัมมาอาชีวะ) อัปปมัญญา ๒ (กรุณา มุทิตา)

ข. ในอเหตุกจิต ๑๘ ดวงนั้น จิตดวงที่มีเจตสิกประกอบมากที่สุดคือ หสิตุปปาทจิต ๑ และจิตดวงที่
มีเจตสิกประกอบน้อยที่สุด คือ ทวิปัญจวิญญาณจิต ๑๐
๔.
รูปมีจำนวนเท่าไร? คืออะไรบ้าง? ให้บอกชื่อของรูปเหล่านั้นมาตามลำดับ ฯ

ตอบ   
รูปมีจำนวน ๒๘ คือ 
ปถวี   อาโป   เตโช   วาโย   จักขุปสาท   โสตปสาท   ฆานปสาท   ชิวหาปสาท   กายปสาท  รูปารมณ์ 
สัททารมณ์   คันธารมณ์   รสารมณ์   โผฏฐัพพารมณ์   อิตถีภาวะ   ปุริสภาวะ   หทยะ   ชีวิตะ   อาหาระ  ปริจเฉทะ   กายวิญญัติ     วจีวิญญัติ   ลหุตา   มุทุตา   กัมมัญญตา  อุปจยะ   สันตติ   ชรตา  อนิจจตา
หมายเหตุ
สำหรับโผฏฐัพพารมณ์นั้น ได้แก่  ปถวี  เตโช  วาโย  ที่เป็นมหาภูตรูปนั้นเอง  
ฉะนั้น  ถ้านับรูปโดยลำดับแล้วรูปก็คงมีจำนวน ๒๘ 
๕.
ให้แปลคุณของพระนิพพาน ๕ บท ดังต่อไปนี้  ปทํ  อจฺจุตํ  อจฺจนฺตํ  อสงฺขตํ  อนุตฺตรํ 
ตอบ     แปลคุณของพระนิพพาน ๕ บท ได้ดังต่อไปนี้

ปทํ         
แปลว่า  ส่วนหนึ่ง  

อจฺจุตํ  
 
แปลว่า  ธรรมที่ไม่ตาย

อจฺจนฺตํ
 
แปลว่า  ธรรมที่ก้าวล่วงขันธ์ ๕ ที่เป็นอดีต และอนาคต

อสงฺขตํ
 
แปลว่า  ธรรมที่ไม่ได้ถูกปรุงแต่งด้วยปัจจัย ๔ อย่างใดอย่างหนึ่ง

อนุตฺตรํ
 
แปลว่า  เป็นธรรมที่ประเสริฐ
**********************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๐  มิถุนายน  พ.ศ. ๒๕๖๖
วิชา  : จิต  เจตสิก  รูป  นิพพาน   
๑๐  ข้อ     รวม   ๑๐๐  คะแนน
       เวลา  ๔ ชม.

-------------------------------------------------------------------------------------------------------------------------------

๑. 
ก.  จงแสดงคำประณามและปฏิญญาของพระอนุรุทธาจารย์ทั้งบาลี และคำแปล
ข.  สัทธรรมมีกี่อย่าง?  คืออะไรบ้าง?  ให้แสดงความหมายด้วย ?

ตอบ
ก.  แสดงคำประณามและปฏิญญาของพระอนุรุทธาจารย์
           


สมฺมาสมฺพุทฺธมตุลํ    
สสทฺธมฺมคณุตฺตมํ
           


อภิวาทิย ภาสิสฺสํ     
อภิธมฺมตฺถสงฺคหํ
         ข้าพระพุทธเจ้า(พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ ผู้ตรัสรู้เญยยธรรมทั้งหลายเอง ไม่มีผู้เปรียบปาน พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดมแล้ว จักแต่งคัมภีร์ที่มีนามอภิธัมมัตถสังคหะ ต่อไป
ข. สัทธรรมมี  ๓  อย่าง  คือ
     
๑. ปริยัติสัทธรรม  ได้แก่   พระบาลี  และอรรถกถา
     
๒. ปฏิบัติสัทธรรม ได้แก่ การรักษาศีล  การถือธุดงค์  การเจริญสมถกรรมฐาน  และวิปัสสนากรรมฐาน
     
๓. ปฏิเวธสัทธรรม  ได้แก่   มรรค  ผล  นิพพาน  ฌาน  อภิญญา


๒. 
ก. คำว่า ปรมัตถ์ หมายความว่าอย่างไร และมีกี่อย่าง? คืออะไรบ้าง?  
ข. ให้แสดงความหมายชื่อจิตดังต่อไปนี้ อกุศลจิต อกุศลวิปากจิต โสภณจิต  
ตอบ
ก. ปรมัตถ์ หมายความว่า สภาพของนามรูปที่เป็นองค์ธรรมอันประเสริฐไม่มีการผิดแปลกผันแปรอย่างใด และเป็นธรรมที่เป็นประธานในอัตถบัญญัติและนามบัญญัติ ชื่อว่า ปรมัตถ์ มี ๔ อย่าง คือ จิต เจตสิก รูป นิพพาน
ข. อกุศลจิต หมายความว่า จิตที่มีโทษและให้ผลตรงกันข้ามกับกุศลจิต หรือเป็นจิตที่ประกอบกับอกุศลเจตสิก
อกุศลวิปากจิต หมายความว่า วิบากที่เกิดจากอกุศลกรรม ๑๒ มีการเห็น การได้ยิน การได้กลิ่น ที่ไม่ดีเป็นต้น
โสภณจิต หมายความว่า จิตที่เกิดพร้อมกันกับโสภณเจตสิก หรือเป็นจิตที่สวยงาม
๓. จงแสดงบาลีพร้อมทั้งคำแปลในจิต  ดังต่อไปนี้

ก. โทสมูลจิตดวงที่ ๑


ข. ปัญจทวาราวัชชนจิต ๑

ค. มหากุศลจิตดวงที่ ๒


ง. รูปาวจรจตุตถฌานจิต ๓

จ. ตติยฌานอรหัตตมรรคจิต ๑
ตอบ
แสดงบาลี พร้อมคำแปล ดังต่อไปนี้
1. โทมนสฺสสหคตํ  ปฏิฆสมฺปยุตฺตํ  อสงฺขาริกํ
 
จิตที่เกิดขึ้นโดยไม่มีการชักชวน  พร้อมด้วยความเสียใจ ประกอบด้วยความโกรธ
2. อุเปกฺขาสหคตํ  ปญฺจทฺวาราวชฺชนจิตฺตํ

จิตที่พิจารณาอารมณ์ทางปัญจทวาร  ที่ดีและไม่ดี  เกิดขึ้นพร้อมด้วยความเฉย ๆ

3. โสมนสฺสสหคตํ  ญฃาณสมฺปยุตฺตํ  สสงฺขาริกํ  

จิตที่เกิดขึ้นโดยมีการชักชวน  พร้อมด้วยความดีใจ ประกอบด้วยปัญญา

ง.  สุขเอกคฺคตาสหิตํ  จตุตฺถชฺฌาน  กุสลจิตฺตํ  วิปากจิตฺตํ  กฺริยจิตฺตํ  

จตุตถฌานกุศลจิต ๑ วิปากจิต ๑  กริยาจิต ๑  ที่เกิดพร้อมด้วยองค์ฌาน ๒ คือ สุข  เอกัคคตา

จ. ปีติสุขเอกคฺคตาสหิตํ  ตติยชฺฌาน  อรหตฺตมคฺคจิตฺตํ  

ตติยฌาน  อรหัตตมรรคจิต ๑  ที่เกิดพร้อมด้วยองค์ฌาน ๓ คือ ปีติ  สุข  เอกัคคตา
๔.   ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย?  คืออะไรบ้าง? แสดงมาพร้อมความหมาย 
ตอบ
จำแนกจิต ๑๒๑ เป็นนัย ๆ  มีอยู่  ๙  นัย  คือ

๑.  ชาติเภทนัย
   
การแยกประเภทของจิตโดยชาติ  มี  ๔  ชาติ  คือ  อกุศลชาติ,  กุศลชาติ, 

 



วิปากชาติ,  กริยาชาติ

๒.  ภูมิเภทนัย 
   
การแยกประเภทของจิตโดยภูมิทั้ง  ๔  คือ กามภูมิ,  รูปภูมิ,  อรูปภูมิ, 





โลกุตตรภูมิ

๓.  โสภณเภทนัย   
การแยกประเภทของจิตโดยอโสภณะ และโสภณะ

๔.  โลกเภทนัย
    
การแยกประเภทของจิตโดยโลกียะ และโลกุตตระ

๕.  เหตุเภทนัย
    
การแยกประเภทของจิตโดยอเหตุกะ และสเหตุกะ

๖.  ฌานเภทนัย       
การแยกประเภทของจิตโดยอฌาน และฌาน

๗.  เวทนาเภทนัย    
การแยกประเภทของจิตโดยเวทนา  ๕  คือ  สุขเวทนา  ทุกขเวทนา  





โสมนัสเวทนา  โทมนัสเวทนา  อุเบกขาเวทนา

๘.  สัมปโยคเภทนัย  
การแยกประเภทของจิตโดยสัมปยุตต์ และวิปปยุตต์

๙.  สังขารเภทนัย      
การแยกประเภทของจิตโดยอสังขาริก และสสังขาริก
๕. เจตสิก ๕๒  ดวงนั้น เมื่อว่าโดยราสีมีเท่าใด? คืออะไรบ้าง ? และในราสีหนึ่ง ๆ มีจำนวนเท่าใด คืออะไรบ้าง ?

ตอบ
เจตสิก  ๕๒  ดวงนั้น  เมื่อว่าโดยราสีมี  ๓ ราสีคือ
๑. อัญญสมานราสีเจตสิก

๒. อกุศลราสีเจตสิก

๓. โสภณราสีเจตสิก
๑. อัญญสมานราสีเจตสิก มีจำนวน  ๑๓  ดวงคือ
สัพพจิตตสาธารณเจตสิก ๗ ดวง
ปกิณณกเจตสิก ๖ ดวง
๒. อกุศลราสีเจตสิก  มีจำนวน  ๑๔  ดวงคือ
โมจตุกเจตสิก ๔ ดวง

โลติกเจตสิก ๓ ดวง
  โทจตุกเจตสิก ๔ ดวง

ถิทุกเจตสิก ๒ ดวง

วิจิกิจฉาเจตสิก ๑ ดวง
๓. โสภณราสีเจตสิกมีจำนวน ๒๕ ดวงคือ
โสภณสาธารณเจตสิก ๑๙ ดวง
  วิรตีเจตสิก ๓
ดวง

อัปปมัญญาเจตสิก ๒ ดวง
  ปัญญินทรีย์เจตสิก ๑ ดวง
๖. จงแสดงสัมปโยคนัยในปกิณณกเจตสิก ๖ 
ตอบ 
วิตกเจตสิก ประกอบได้ในจิต ๕๕ ดวงคือกามจิต ๔๔ (เว้นทวิปัญจวิญญาณจิต ๑๐) ปฐมฌานจิต ๑๑
วิจารเจตสิก ประกอบได้ในจิต ๖๖ ดวงคือ กามจิต ๔๔ (เว้นทวิปัญจวิญญาณจิต ๑๐) ปฐมฌานจิต ๑๑
ทุติยฌานจิต ๑๑
อธิโมกข์เจตสิก ประกอบได้ในจิต ๑๑๐ ดวงคือ กามจิต ๔๓ (เว้นทวิปัญจวิญญาณจิต ๑๐ วิจิกิจฉาสัมปยุตตจิต ๑) มหัคคตจิต ๒๗ โลกุตตรจิต ๔๐
วิริยเจตสิก ประกอบได้ในจิต ๑๐๕ ดวง คือ กามจิต ๓๘ (เว้นอเหตุกวิปากจิต ๑๕ ปัญจทวาราวัชชนจิต ๑) มหัคคตจิต ๒๗ โลกุตตรจิต ๔๐
ปีติเจตสิก ประกอบได้ในจิต ๕๑ ดวง คือ กามโสมนัสสหคตจิต ๑๘ ปฐมฌานจิต ๑๑ 
ทุติยฌานจิต ๑๑ ตติยฌานจิต ๑๑
ฉันทเจตสิก ประกอบได้ในจิต ๑๐๑ ดวง คือ กามจิต ๓๔ (เว้นโมหมูลจิต ๒ อเหตุกจิต ๑๘) 
มหัคคตจิต ๒๗ โลกุตตรจิต ๔๐
๗. จงแสดงสังคหนัยในจิตดังต่อไปนี้  มาดูว่ามีเจตสิกประกอบได้เท่าไร ? คืออะไรบ้าง ?

ก. โลภมูลจิตดวงที่ ๒

ข. โทสมูลจิตดวงที่ ๒

ค. มหากุศลจิตดวงที่ ๓

ง. ตติยฌานจิต ๓

จ. จตุตถฌานจิต ๘
ตอบ
ก. โลภมูลจิตดวงที่ ๒  มีเจตสิกประกอบได้ ๒๑ ดวง คือ  อัญญสมานเจตสิก ๑๓  โมจตุกกเจตสิก ๔  โลภะ  ทิฏฐิ  ถิทุกะ ๒
ข. โทสมูลจิตดวงที่ ๒  มีเจตสิกประกอบได้  ๒๒ ดวง  คือ  อัญญสมานเจตสิก  ๑๒  (เว้นปีติ )  
โมจตุกเจตสิก ๔  โทจตุกเจตสิก ๔  ถิทุกะ ๒ 
ค. มหากุศลจิตดวงที่ ๓  มีเจตสิกประกอบได้ ๓๗ ดวงคือ อัญญสมานเจตสิก ๑๓ โสภณเจตสิก ๒๔     
   (เว้นปัญญา)
4. ตติยฌานจิต ๓  มีเจตสิกประกอบได้ ๓๓ ดวง คือ  อัญญสมานเจตสิก ๑๑  (เว้นวิตก วิจาร)
    โสภณเจตสิก ๒๒ (เว้นวิรตี ๓)
จ. จตุตถฌานจิต ๘  มีเจตสิกประกอบได้ ๓๓ ดวง คือ อัญญสมานเจตสิก ๑๐ (เว้นวิตก วิจาร ปีติ) โสภณเจตสิก ๒๓ (เว้นอัปปมัญญา ๒)
๘.  
ก. พระอนุรุทธาจารย์แสดงการสงเคราะห์รูปในรูปปรมัตถ์ไว้กี่นัย  อะไรบ้าง
      
ข. ในรูป ๒๘ นั้น เมื่อจัดเป็นประเภทใหญ่และประเภทเล็กแล้ว มีจำนวนเท่าไร คืออะไรบ้าง 
ตอบ    ก. พระอนุรุทธาจารย์แสดงการสงเคราะห์รูปในรูปปรมัตถ์ไว้ ๕ นัย คือ


๑.  รูปสมุทเทสนัย
การแสดงรูปโดยสังเขป


๒.  รูปวิภาคนัย
การจำแนกรูปโดยพิสดาร


๓.  รูปสมุฏฐานนัย
การแสดงสมุฏฐานของรูป


๔.  รูปกลาปนัย
การแสดงรูปที่เกิดขึ้นเป็นหมวด ๆ


๕.  รูปปวัตติกกมนัย
การแสดงความเกิดขึ้นพร้อมด้วยความดับของรูปตามลำดับ
   
ข.  ในรูป ๒๘ นั้น    เมื่อจัดเป็นประเภทใหญ่แล้ว   มี  ๒  คือ        

๑.  นิปผันนรูป ๑๘   
 ๒.  อนิปผันนรูป ๑๐
และเมื่อจัดเป็นประเภทเล็กแล้ว  มี ๑๑ คือ   
๑. มหาภูตรูป ๔    
๒. ปสาทรูป ๕        
๓. วิสยรูป ๗ หรือ ๔

๔. ภาวรูป ๒                 
๕. หทยรูป ๑            ๖.  ชีวิตรูป ๑ 

๗. อาหารรูป ๑              
๘. ปริจเฉทรูป ๑           
๙. วิญญัติรูป ๒          ๑๐. วิการรูป ๕ หรือ ๓     
๑๑. ลักขณรูป ๔
๙.  
ก. ให้แสดงองค์ธรรมของปสาทรูป ๕

ข. ให้แปลคาถาดังต่อไปนี้



อฏฺฐฃวีสติ  กาเมสุ

โหนฺติ  เตวีส  รูปิสุ



สตฺตรเสวสญฺญฃีนํ

อรูเป  นตฺถิ  กิญฺจิปิ

ตอบ
ก. องค์ธรรมของปสาทรูป  ๕  คือ

จักขุปสาท  ได้แก่  ความใสที่สามารถรับรูปารมณ์ได้

โสตปสาท   ได้แก่  ความใสที่สามารถรับสัททารมณ์ได้

ฆานปสาท  ได้แก่  ความใสที่สามารถรับคันธารมณ์ได้

ชิวหาปสาท ได้แก่  ความใสที่สามารถรับรสารมณ์ได้

กายปสาท   ได้แก่  ความใสที่สามารถรับโผฏฐัพพารมณ์ได้
ข. แปลคาถาได้ดังต่อไปนี้   คือ

ในกามภูมิ  ๑๑ 

รูปทั้ง  ๒๘  ย่อมเกิดได้
ในรูปภูมิ  ๑๕ (เว้นอสัญญสัตตภูมิ ๑) รูป ๒๓ (เว้นฆานะ ชิวหา กายะ ภาวรูป ๒) ย่อมเกิดได้
ในอสัญญสัตตภูมิ  ๑     
รูป ๑๗ (เว้นปสาทรูป ๕ สัททรูป ๑  ภาวรูป ๒ 
หทยรูป ๑ วิญญัติรูป ๒) ย่อมเกิดได้
ในอรูปภูมิ ๔ 


ไม่มีรูปอย่างหนึ่งอย่างใดเกิดเลย
๑๐. 
ก. พระนิพพาน เมื่อว่าโดยสภาวลักขณะแล้วมีกี่อย่าง? คืออะไรบ้าง? แสดงความหมายด้วย

ข. พระนิพพาน เมื่อว่าโดยอาการที่เป็นอยู่แล้ว มีกี่อย่าง? คืออะไรบ้าง? แสดงความหมายด้วย 
ตอบ 
ก. พระนิพพานเมื่อว่าโดยสภาวลักขณะแล้ว มีอย่างเดียวคือ สันติลักขณะ หมายถึงสงบจากกิเลสและขันธ์ ๕ ทั้งหลาย
ข. เมื่อว่าโดยอาการที่เป็นอยู่แล้ว มี ๓ คือ
๑. สุญญตนิพพาน 
หมายความว่า ความเป็นอยู่ของพระนิพพานนั้นสูญสิ้นจากกิเลส และขันธ์ ๕ ไม่มีอะไรเหลืออยู่แล้ว
๒. อนิมิตตนิพพาน 
หมายความว่า ความเป็นอยู่ของพระนิพพานนั้น ไม่มีนิมิต เครื่องหมาย รูปร่างสัณฐาน สีสัน วรรณะอย่างใดเลย
๓. อัปปณิหิตนิพพาน หมายความว่า ความเป็นอยู่ของพระนิพพานนั้น ไม่มีอารมณ์ที่น่าปรารถนาด้วยโลภะ และไม่มีตัณหาที่เป็นตัวต้องการอยู่ในนิพพานนั้น

